NÁRODNÁ RADA SLOVENSKEJ REPUBLIKY

**VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: PREDS-394-1/2017

 **843**

###  N á v r h

na voľbu člena Súdnej rady Slovenskej republiky - nová voľba

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predkladá: Obsah:**

Ústavnoprávny výbor 1. Návrh uznesenia Národnej rady

Národnej rady Slovenskej republiky Slovenskej republiky

 2. Predkladacia správa

 3. Návrh

 4. Uznesenie Ústavnoprávneho výboru

 Národnej rady Slovenskej republiky

## **Bratislava január 2018**

## **NÁRODNÁ RADA SLOVENSKEJ REPUBLIKY**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-394-1/2017

## *Návrh*

**UZNESENIE**

**NÁRODNEJ RADY SLOVENSKEJ REPUBLIKY**

**z .................**

k návrhu na voľbu člena Súdnej rady Slovenskej republiky - nová voľba (tlač 843)

 **Národná rada Slovenskej republiky**

podľa čl. 141a ods. 1 písm. b) Ústavy Slovenskej republiky a § 24 ods.  1 zákona č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov

###### z v o l i l a

...............................................

za člena Súdnej rady Slovenskej republiky.

#### Predkladacia správa

 Podľa čl. 141a ods. 1 písm. b) Ústavy Slovenskej republiky troch členov Súdnej rady Slovenskej republiky volí a odvoláva Národná rada Slovenskej republiky.

Členke Súdnej rady Slovenskej republiky JUDr. Alene Šiškovej zvolenej Národnou radou Slovenskej republiky uplynulo funkčné obdobie 28. júna 2017.

Vzhľadom na skutočnosť, že Národná rada Slovenskej republiky na 23. schôdzi 12. decembra 2017 nezvolila člena Súdnej rady Slovenskej republiky, je potrebné vykonať novú voľbu.

 Predseda Národnej rady Slovenskej republiky opätovne vyzval oprávnené subjekty, aby návrhy kandidátov na člena Súdnej rady Slovenskej republiky podávali Ústavnoprávnemu výboru Národnej rady Slovenskej republiky v lehote do 19. januára 2018 do 16.00 hodiny.

 Kandidáti musia spĺňať podmienky ustanovené v čl. 141a ods. 2 Ústavy Slovenskej republiky a v § 3 ods. 2 zákona č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov. Členom Súdnej rady Slovenskej republiky môže byť len osoba, ktorá je bezúhonná, má vysokoškolské právnické vzdelanie a najmenej 15 rokov odbornej praxe. V určenom termíne bol predložený jeden návrh.

 Ústavnoprávny výbor prerokoval návrh na člena Súdnej rady Slovenskej republiky na svojej 63. schôdzi. Uznesením č. 338 konštatoval, že JUDr. Michal Mišík spĺňa ustanovené podmienky.

Ústavnoprávny výbor odporúča vykonať novú voľbu podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011.

**Návrh**

**na voľbu JUDr. Michala Mišíka za člena**

**Súdnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**JUDr. Michal Mišík** advokát

**Právnické vzdelanie:** Právnická fakulta Univerzity Komenského v Bratislave (rok ukončenia 1998)

**Odborná prax najmenej 15 rokov:** spĺňa

**Navrhovateľ:** Róbert Madej

**Prílohy:**  súhlas s kandidatúrou

 životopis

**Stanovisko ústavnoprávneho výboru: spĺňa** ustanovené podmienky

# ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 63. schôdza

 Číslo: PREDS-394-1/2017

338

 **U z n e s e n i e**

**Ústavnoprávneho výboru Národnej rady Slovenskej republiky**

 **z 30. januára 2018**

k návrhu na voľbu člena Súdnej rady Slovenskej republiky – nová voľba

 **Ústavnoprávny výbor Národnej rady Slovenskej republiky**

1. k o n š t a t u j e , že

JUDr. Michal **Mišík**

**spĺňa podmienky** ustanovené v čl. 141a ods. 2 Ústavy Slovenskej republiky a v § 3 ods. 2 zákona o Súdnej rade Slovenskej republiky a o zmene a doplnení niektorých zákonov v znení neskorších predpisov;

1. o d p o r ú č a

Národnej rade Slovenskej republiky

 **vykonať voľbu** člena Súdnej rady Slovenskej republiky podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011;

1. p o v e r u j e

poslanca Národnej rady Slovenskej republiky Jozefa **Ježíka** informovať Národnú radu Slovenskej republiky o výsledku prerokovania návrhu v ústavnoprávnom výbore a o stanovisku výboru.

 Róbert Madej v. r.

 predseda výboru

overovatelia výboru:

Ondrej Dostál

Peter Kresák